বহিঃৰাজ্যৰ বাংগালুৰুত ৰহস্যজনক ভাৱে মৃত্যু হোৱা পবিত্ৰ পেগু নামৰ যুৱকজনৰ মৃতদেহ আজি পুৱা বোকাখাত আহি পায়।
উল্লেখ্য যে যোৱা ডেৰটা বছৰ পূৰ্বে বাংগালুৰুলৈ কৰ্মসূত্ৰে যোৱা বোকাখাতৰ ২নং আদৰ্শ মিছিং গাঁৱৰ যুৱক পবিত্ৰ পেগু যোৱা ১২ জানুৱাৰিত নিজ গৃহলৈ উভতি অহাৰ কথা আছিল।
যাৰ বাবে ১১ জানুৱাৰিত ৰেইলৰ টিকট কনফাৰ্ম হৈছিল পবিত্র পেগুৰ আৰু ১২ জানুৱাৰিত উভটি অহাৰ কথা আছিল নিজ গৃহলৈ।
ইয়াৰ পিছতেই বাংগালুৰুৰ পৰা সতীৰ্থই ফোনযোগে পবিত্ৰ পেগুৰ মৃতদেহ চেশ্ৰাদ্ৰিপুৰমৰ ৰেইললাইনৰ পৰা উদ্ধাৰ হোৱাৰ কথা পৰিয়ালক জনায়।
ঘটনাৰ পিছতেই পৰিয়ালৰ লোকে পবিত্ৰৰ মৃত্যুক এক পৰিকল্পিত হত্যাকাণ্ড বুলি অভিহিত কৰি বোকাখাত আৰক্ষী থানাত এক গোচৰ ৰুজু কৰিছে।
আজি যুৱকজনৰ মৃতদেহ বোকাখাত পোৱাৰ পিছত বোকাখাতৰ ২ নং আদৰ্শ মিছিং গাঁৱত শোকাকূল পৰিবেশৰ সৃষ্টি হোৱাৰ লগতে গাঁওবাসীৰ লগতে বিভিন্ন দল-সংগঠনে পবিত্ৰ পেগুৰ হত্যাৰ উচিত তদন্তৰ দাবী কৰিছে।
